JayJayThrowThrow/commonwealth-wiki-mix huggingface dataset:
Pokok Pepulut

Pokok Pepulut merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Chrysophyllum lanceolatum A. DC

Pokok Pepulut merupakan sejenis pokok balak yang bersaiz kecil atau serdahana. Pokoknya boleh membesar sehingga setinggi 30 meter dan ukurlilit 1.5 meter dengan batang yang berlubang ("fluted bole").

Pokok Pepulut biasanya di dapati di kawasan tanah rendah dan agak biasa di sesetengah tempat di Melaka dan Negeri Sembilan tetapi agak jarang di tempat lain.
Lihat juga

* Senarai pokok
Rujukan



Pepulut
Perah

Pokok perah juga dipanggil tapus dengan nama saintifik Elateriospermum tapos , ialah satu spesies tumbuhan yang tergolong dalam famili Euphorbiaceae yang merupakan ahli tunggal untuk tribus Elateriospermeae dan genus Elateriospermum. Pokok ini terdapat di Selatan Thailand sehingga Semenanjung Malaysia.

Pokok ini mempunyai buah yang beracun tetapi masih boleh dimakan dengan penyediaan yang betul.
Lihat juga

* Senarai pokok
Pautan luar


* {{en} VIABILITY OF ELATERIOSPERMUM TAPOS (PERAH) EMBRYO
AFTER STORAGE IN LIQUID NITROGEN.
* Malesian Euphorbiaceae Descriptions


Perah
Tumbuhan berubat

Pokok ubat-ubatan adalah merujuk kepada tumbuhan yang boleh dijadikan ubat-ubatan herba bagi merawat penyakit secara tradisional. Adalah dicadangkan pokok-pokok ubat-ubatan ini ditanam dan diperihara dengan baik agar pokok-pokok serupa ini tidak pupus dan semoga satu ikhtiar memperkembangkan ubat-ubatan tradisional terus dilakukan:

# Legundi
# Setawar
# Sukun
# Cekur merah
# Kecubung
# Mengkudu
# Kemboja
# Misai kucing
# Ketumbit
# Belimbing tanah (juga digelar "belimbing bukit")
# Sungkai
# Turi
# Temu lawak
# Dukung anak
# Kapal terbang
# Jarak
# Cekur
# Rumput jarum emas
# Long
# Ekor kucing
# Emas cotek
# Kacang kayu
# Keladi candik
# Kemunting
# Lempoyang
# Hempedu bumi
# Jerangau
# Lidah buaya
# Tongkat ali
Kebudayaan Brunei

Kebudayaan Brunei pada asasnya merupakan budaya Melayu dan amat hampir dengan kebudayaan jirannya Malaysia dan Indonesia.

Kebudayaan di Brunei dipengaruhi dengan agama Islam dan Hindu. Ia juga dipengaruhi demografi penduduknya, di mana dua per tiga penduduknya orang Melayu. Selebihnya orang Cina, India dan orang asli seperti Dayak dan Kadazan-Dusun.

Berikut merupakan antara budaya yang unik di Brunei:
# Mandi Belawat
Mandi Belawat

Mandi Belawat (Banjar: Mandi Tian Mandaring) merupakan majlis yang diadakan bagi menyambut kelahiran anak sulung. Ia biasanya disambut dikalangan orang Melayu Brunei.

Pada kebiasaannya, si ibu akan memakai baju kurung atau busana pengantin jika mahu dan disarungkan pula dengan kain tenunan Brunei serta dihiasi dengan gandi pilihan. Manakala, untuk anak perempuan dipakaikan pakaian yang cantik sama ada gaun ataupun baju kurung. Jika si anak adalah seorang lelaki dipakaikan pula dastar kecil berserta baju cara melayu ataupun pakaian yang kemas.

Majlis Mandi Belawat meskipun namanya adalah "Mandi", tidak ada kena mengena dengan perbuatan sedang membersihkan diri atau membasahkan tubuh dengan air. Ia hanyalah sekadar nama kerana acara Mandi Belawat ini akan diserikan lagi dengan nyanyian dikir serta doa kesyukuran atas kelahiran anak pertama. Anak akan ditaburkan bunga rampai oleh mereka yang hadir dan dipalitkan dengan tepung putih.

Rata-rata kini acara Mandi Belawat turut dipasangkan sebuah pelaminan atas tujuan untuk pasangan yang bergelar ibu dan bapa tersebut dapat mengambil gambar kenang-kenangan bersama si anak.

Adapun, acara Mandi Belawat bukanlah suatu kewajiban kerana tiada fungsi, tujuan dan objektif yang jelas mengapa harus diadakan acara Mandi Belawat tersebut kerana ianya hanyalah adat semata-mata. Bak kata pepatah "Biar Mati Anak, Jangan Mati Adat". Zaman yang serba moden kini dengan teknologi digital yang canggih serta kewujudan alam maya sudah cukup untuk menyampaikan kepada orang sekeliling malahan dunia bahawa sepasang suami isteri sudah memiliki seorang anak tanpa perlu mengeluarkan perbelanjaan yang tidak munasabah lagi.

Kategori: Adat resam Melayu
Petai kerayung

Pokok Petai Kerayong /kerayung, merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Parkia javanica Merr.

Pokok Petai Kerayong (Parkia javanica) merupakan sejenis pokok Petai yang boleh dimakan. Pokok petai boleh mencapai ketinggian antara 20-30 m. Ukuran lilitan batangnya boleh menjangkau antara 2-5 m.
Rujukan


Lihat juga

* Senarai pokok

Petai Kerayong
Petaling (pokok)

Pokok Petaling ialah satu spesies tumbuhan dalam famili Olacaceae yang berasal dari Semenanjung Malaysia dan tumbuh di hutan-hutan tanah pamah, serta bukit-bukit yang rendah. Nama botaninya Ochanostachys amentacea (Mast).
Rujukan



Kayu Pokok Petaling keras, tahan lama, dan dianggap tahan daripada serangan anai-anai.
Ciri-ciri fizikal

Pokok Petaling tumbuh sehingga 30 meter (98 kaki) tingginya, dengan ukuran lilit batang pokok sebanyak 2 meter (6 kaki 6 inci). Pokok ini yang mempunyai akar banir tumbuh dengan amat perlahan dan mencapai ukuran lilit sebanyak 1.8 meter (6 kaki) hanya selepas kira-kira 150 tahun. Ciri-ciri fizikalnya yang lain adalah seperti berikut:
* Kulit kayu: Berwarna perang pucat, dengan warna ungu sedikit.
* Daun: Nipis, berbentuk bujur, dan tumbuh pada tangkai-tangkai yang halus.
* Bunga: Amat kecil, dan berwarna hijau.
* Buah: Berbentuk bujur dan berwarna hijau.
Lihat juga

* Senarai pokok
Rujukan

* Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.

Petaling
Podocarpus neriifolius

Kurniah atau jati bukit (nama botani: Podocarpus neriifolius) ialah spesies pokok sentada dalam keluarga Podocarpaceae yang ditemukan di hutan-hutan paya, hutan-hutan kerangas, dan tanah-tanah berbatu kapur dan pasir di Nepal, India timur dan Bangladesh ke Indochina sampai rantau Malesia (termasuk Semenanjung Melayu, pulau-pulau Sumatera, Borneo, Sulawesi, dan Filipina).
Rujukan

Kategori: Podocarpus
Pulai basung

Pulai basong (turut disebut pulai lilin dan pulai paya; nama saintifik: Alstonia pneumatophora) ialah spesies tumbuhan dalam keluarga Apocynaceae. Ia ditemukan di Indonesia, Malaysia dan Thailand.
Rujukan
Lihat juga

* Pulai basong, Alstonia pneumatophora
* Pulai bukit, Alstonia macrophylla
* Pulai gunung, Alstonia iwahigensis
* Pulai lilin, Alstonia scholaris
* Pulai paya, Alstonia spatulata
* Pulai penipu, Alstonia angustiloba
* Pulai pipit, Alstonia angustifolia


Pulai Basong
F-104 Starfighter

thumb|right|300px|F-104 Starfighter
Lockheed F-104 Starfighter merupakan sebuah pesawat pemintas berkelajuan supersonik berprestasi-tinggi yang dirancang pada tahun 1954. Pesawat ini umumnya digunakan sebagai pesawat pengebom berkelajuan-tinggi di Eropah sejak tahun 1960-an hingga 1980-an. Pada tahun 1958, pesawat F-104 Starfighter pernah menciptakan rekod baru dunia dengan kepantasan 2.259,82 km/j.
Gelaran

Starfighter dikenali dengan beberapa gelaran di pelbagai negara:
*Amerika Syarikat - Zipper atau "Zip-104" (merujuk kepada kepantasannya yang tinggi).
*Jepun - Eiko ("keagungan").
*Jerman - Witwenmacher (bahasa Inggeris: "widowmaker"), fliegender Sarg ("peti mayat terbang") atau Erdnagel
*Pakistan - Badmash ("hooligan"/perusuh).
Varian

Sejumlah 2.578 pesawat F-104 dibuat oleh Lockheed dan di bawah lesen oleh beberapa syarikat asing. Varian-varian utamanya termasuk:
Spesifikasi (F-104G)

right|400px|Orthographically projected diagram of the F-104 Starfighter.
Lihat juga
Rujukan
Pautan luar

* Starfighter details and assessment, by Rodford Edmiston Smith
* Welle:Erdball video clip, lot of Starfighter scenes
* "Starfighters: The World's Fastest Airshow Team"
* USAF Museum: F-104C in collection dan informasi mengenai XF-104 hingga F-104A , F-104B dan D , F-104C dan F-104G


Kategori:Pesawat pejuang Amerika Syarikat 1950-1959
Kategori:Pesawat Perang Vietnam
1980-an

Dekad 1980-an merupakan tahun-tahun dari 1980 hingga 1989, iaitu antara 12 Safar 1400 hingga 2 Jamadilakhir 1410. Tempoh ini menandakan peralihan kepada cara hidup yang lebih konservatif selepas revolusi kebudayaan pada 1960-an dan 1970-an serta kemunculan virus AIDS. Ia juga merupakan zaman pemencaran politik dan ekonomi, terutamanya di negara-negara yang mengamalkan ekonomi campuran dan ekonomi terancang disebabkan campur tangan kerajaan yang giat telah menimbulkan masalah inflasi dan pengangguran yang tinggi.

Dekad ini telah dipersendakan sejak penamatannya kerana:
* fesyen pakaian, rambut dan muzik yang pelik-pelik;
* kadar jenayah yang tinggi di banyak negara; dan
* kemunculan virus AIDs pada awal dekad.

Peristiwa-peristiwa dan arah aliran politik pada 1980-an memuncak dengan penggulingan kerajaan tentera dan rejim autoritarian, termasuknya setiap negara komunis dalam Pakatan Warsaw di Eropah Timur yang menghasilkan penamatan Perang Sejuk berdekad-dekad.

Dekad 1980-an juga menyaksikan perkembangan yang pesat dalam banyak sektor teknologi yang mentakrifkan dunia konsumer moden, khasnya di bidang elektronik seperti komputer peribadi, sistem permainan dan pelbagai teknologi audio.

Penduduk-penduduk di seluruh dunia meningkat dengan lebih pesat pada dekad ini apabila dibandingkan dengan dekad-dekad lain di sejarah manusia dengan penambahan penduduk baru sebanyak satu bilion dalam cuma satu dekad. Fakta ini amat penting kerana pertumbuhan yang pesat ini tidak akan diulangi lagi pada masa hadapan mengikut arah aliran pertumbuhan penduduk semasa.
Peristiwa

* ProDigi, sebuah format pita audio digital profesional kili-ke-kili dengan kedudukan kepala yang pegun, diperkenalkan oleh Mitsubishi. Ia merupakan pengganti kepada perakam digital X-80 2-runut 1/4 inci yang direka oleh Mitsubishi pada tahun 1980.
* Mahathir Mohamad telah mengangkat sumpah sebagai Perdana Menteri Malaysia yang keempat pada 16 Julai 1981. Dalam tahun yang sama Mahathir menang tanpa bertanding jawatan Presiden UMNO ketika berusia 55 tahun. Semasa beliau menjadi Perdana Menteri, beliau telah mengambil alih jawatan Menteri Dalam Negeri sehinggalah beliau menyerahkan jawatan tersebut kepada Abdullah Ahmad Badawi pada 9 Januari 1999. Beliau pernah menjawat jawatan sebagai Menteri Pertahanan mulai 18 Julai 1981 sehingga 1986. Mahathir dikenali sebagai “Bapa Pemodenan” di atas kejayaan beliau menukarkan Malaysia dari sebuah negara pertanian kepada negara perindustrian moden.
Kelahiran
Kematian
1990-an

Dekad 1990-an merupakan tahun-tahun dari 1990 hingga 1999, iaitu antara 3 Jamadilakhir 1410 hingga 23 Ramadan 1420. Kuasa utama yang membentukkan dekad ini termasuk:
* Perang Teluk;
* pempopularan komputer peribadi dan internet yang menyebabkan pertumbuhan pesat dot com; dan
* kemajuan globalisasi, pertumpuan media serta kapitalisme sejagat selepas kejatuhan Kesatuan Republik Sosialis Soviet dan penamatan Perang Dingin.

Walaupun terwujudnya harapan yang optimis selepas kejatuhan komunisme, tindak balas daripada kesan Perang Sejuk baru bermula dan mencetuskan penerusan terorisme di negara-negara Dunia Ketiga (terutamanya di Asia) yang pada suatu masa merupakan barisan hadapan politik asing Amerika Syarikat dan Kesatuan Soviet.

Walau bagaimanapun, semasa 1990-an ekonomi negara-negara Dunia Pertama seperti Amerika Syarikat, Kanada, Ireland, Australia dan Korea Selatan mengalami pertumbuhan ekonomi yang stabil pada hampir-hampir sepanjang dekad. Selepas kemelesetan 1991-92 dan Rabu Hitam, United Kingdom mengalami pertumbuhan ekonomi selama 51 suku tahun berturutan yang terus-menerus sehingga milenium baru. Negara-negara yang kurang mewah seperti Malaysia juga mengalami kemajuan pesat terhadap kemakmuran ekonomi dan taraf hidup rakyatnya pada dekad 1990-an. Dengan penamatan Perang Sejuk, dekad ini sering dipandang tinggi oleh kebanyakannya orang di banyak negara.

Banyak negara, institusi, syarikat dan organisasi juga menganggap bahawa dekad 1990-an merupakan tempoh yang makmur, iaitu hampir-hampir kesemuanya pulih selepas lama mengalami kegagalan bertahun-tahun. Contoh-contohnya termasuk pemulihan Apple Computer selepas hampir-hampir menjadi bankrap serta kejayaan cemerlang dalam pelbagai bidang teknologi yang merangkumi internet, cakera padat dan realiti maya. Minyak dan gas juga ditemui di banyak negara dan jawatan Paus John Paul II mencapai kemuncak.

Walau bagaimanapun, dekad 1990-an juga membawakan pertempuran yang tragik, seperti Perang-perang Balkan, penghapusan bangsa Rwanda, Pertempuran Mogadishu di Somalia dan Perang Teluk pertama.

Peristiwa

* Kempen pengiklanan "Intel Di Dalam" yang amat berjaya menjadikan kedua-dua nama Perbadanan Intel dan pemproses Pentium sebagai jenama sebutan ramai. Dalam tempoh ini, Intel juga banyak melabur dalam reka-reka bentuk mikropemproses yang baru serta untuk merangsang pertumbuhan industri komputer peribadi yang pesat dan akhirnya menjadi pembekal mikropemproses komputer peribadi yang terutama.
Kelahiran

Suki Low - Penyanyi
Kematian

Kategori:1990-an
2000-an

Dekad 2000-an merupakan tahun-tahun dari 2000 hingga 2009, iaitu antara 24 Ramadan 1420 hingga 14 Muharam 1431. Perhimpunan Agung Bangsa-Bangsa Bersatu telah mengisytiharkan dekad ini sebagai "Dekad Antarabangsa bagi Kebudayaan Keamanan dan Ketidakganasan untuk Kanak-kanak Sedunia".

Setakat ini, dekad 2000-an telah ditandakan dengan persoalan-persoalan sosial yang diwarisi oleh dunia dari dekad 1990-an dan penamatan Perang Sejuk. Isu-isu itu merangkumi:
* peningkatan terorisme;
* perkembangan komunikasi dan telekomunikasi yang pesat melalui telefon bimbit dan internet;
* perkembangan kebudayaan pop antarabangsa;
* perkembangan globalisasi secara besar-besaran yang tidak pernah berlaku dahulu.

Dari segi politik, hampir-hampir seluruh dekad 2000-an didominasikan oleh perjuangan bagi menentang tindakan terorisme yang telah menyebabkan:
* serangan Pusat Dagangan Dunia;
* Pengepungan Teater Moscow;
* pengeboman-pengeboman kereta api Madrid;
* pengeboman-pengemboman London 2005;
* pengeboman-pengeboman New Delhi Oktober 2005; dan
* krisis tebusan sekolah Beslan.

Perjuangan terhadap terorisme termuncul dalam berita hampir setiap hari, terutamanya di Amerika Utara dan Eropah. Kontroversi terhadap perjuangan tersebut, akibat-akibatnya serta justifikasi ataupun ketiadaannya, telah menyebabkan sebuah dunia yang berbelah bagi dari segi politik dan sosial.

Dekad 2000-an juga menyaksikan pertumbuhan ekonomi yang amat mengagumkan di salah dua daripada negara-negara yang paling ramai penduduk di dunia, yakni India dan China, serta kesannya pertumbuhan ini kepada Dunia Barat.
Peristiwa dan arah aliran
Kelahiran
Kematian

Kategori:Abad ke-20
Masjid Jamek (nyahkekaburan)

Masjid Jamek membawa erti kepada masjid utama, atau masjid besar yang terdapat dalam sesuatu kawasan.

# Masjid Jamek, Kuala Lumpur
# Masjid Jamek Air Kuning
# Masjid Jamek Kampung Kinjang
# Masjid Jamek Bidor
# Masjid Jamek Al-Amin
# Masjid Jamek Chemor
# Masjid Jamek Kampung Sungai Tinggi
# Masjid Jamek Air Putih
# Masjid Jamek Changkat Jering
# Masjid Jamek Tebuk Haji Musa
# Masjid Jamek Titi Serong
# Masjid Jamek Pekan Kuala Kurau
# Masjid Jamek Kedai 2
# Masjid Jamek Parit Tok Ngah
# Masjid Jamek Tanjung Piandang
# Masjid Jamek Sungai Lesung
# Masjid Jamek Sungai Dungun
# Masjid Jamek Bagan Serai
# Masjid Jamek Changkat Lobak
# Masjid Jamek Sungai Bogak
# Masjid Jamek Matang Gerdu
# Masjid Jamek Gerik
Kacang panjang

Kacang panjang merupakan tumbuhan digolongkan dalam cabang sesquipedalis spesies Vigna unguiculata. Lenggai buahnya dimakan bersama biji mentahnya sekali sebagai sayur atau ulam.

Ia mudah didapati di kawasan panas di Asia.
Botani

Pokok kacang panjang jenis menjalar yang tumbuh dengan cara memanjat atau melilit. Daun-daunnya tumbuh bertiga setangkai setiap helai berbentuk bujur telur.

Buah yang dihasilkan melonjong dengan panjang antara 15 hingga 40 sm; ia mengandungi biji benih pelbagai warna kemerahan, kehitaman atau adakalnya keputihan. Bahagian buah ini yang dijadikan sayur atau ulam.
Penanaman

Terdapat beberapa cara mudah untuk tanam kacang panjang.
Rujukan

Kategori:Fabaceae
Kategori:Sayur
Kategori:Sayur buah
Ara songsang

Ara songsang, akar ruas-ruas, pengorak, rumput Israel atau rumput nyonya (Asystasia gangetica) ialah spesies tumbuhan berbunga dalam keluarga Acanthaceae. Ia banyak terdapat di tepi-tepi jalan, belukar dan ladang. Ia dianggap sebagai rumpai dan perosak utama di ladang-ladang getah dan kelapa sawit di Malaysia.

Dalam bidang penternakan, ia boleh dijadikan makanan binatang ternak terutamanya lembu, kambing dan biri-biri. Selain itu, ia juga boleh dijadikan ubat-ubatan dalam perubatan tradisional.
Penamaan

Tumbuhan ini dikenal dengan nama yang berlainan mengikut tempatan dalam bahasa setempat:

* abrat (Semelai)
* rumput Mahadi (Temuan)
* sesak urat (di Pulau Pinang)
Penerangan

Daunnya nipis seperti kangkung, dengan urat daunnya yang berselang seli tetapi ada yang bertemu urat. Batangnya lembut berwarna hitam dan berair. Habitatnya menjalar dan menguasai tumbuh-tumbuhan yang berada di sekitarnya.
Taburan

Taburan pokok ini adalah sekitar Selatan dan Tengah Johor dahulunya tetapi telah merebak ke Negeri Sembilan, Selangor, Barat Pahang, Kedah dan Kelantan. Ia menjadi tumbuhan umum di kawasan terbuka.

Antara khasiat pokok ini adalah dapat menyuburkan lelaki dan wanita jika diamalkan bersama setiap hari sehingga mengandung. Bagi yang belum mendapat anak boleh cuba memakan kapsul dari pokok ini.
Botani

Tumbuhan herba prolifik; batang lembut, boleh tumbuh sehingga 100 cm dalam keadaan sesuai; Daun oposit, selalu dalam pasangan sama, eliptik, bulat pada dasar; Jambak bunga terminal, banyak; bunga tunggal dengan sepal yang kecil dan tirus, putih berkrim, satu jalur biru-unggu pada lunas kelopak bunga; tiub korola tirus, silinder, mengembang atas; stamen berempat pasangan tak sama dari tiub korola, melengkung ke pistil.

Bagi spesis lain, A. coromandeliana Nees (A. gangetica (L.) T. And.) yang relatif tak berbahaya mempunyai bunga yang lebih besar berbagai warna. Di Utara Perak dan Kedah, bunganya berwarna kuning secara dominan walaupun terdapat warna lain antara putih sehingga ungu gelap.
Galeri


File:Asystasia_gangetica_12_05_2010.JPG|Dari Amanzimtoti, Afrika Selatan.
File:Asystasia gangetica in Hyderabad W IMG_4773.jpg|Dari Hyderabad, India.
File:Asystasia gangetica in Hyderabad W IMG 4774.jpg|Dari Hyderabad, India.
File:rumput_israel.jpg|Rumput Israel.
File:Ara Songsang.jpg|Ara songsang di Malaysia
File:Asystasia gangetica along Bukit Juru Trail within Hutan Simpanan Kekal Bukit Juru in Kampung Kuala Juru, SPT District 20240915 094132.jpg|Ara songsang di Pulau Pinang

Rujukan
Pautan luar

* Melor.com - Kazanah Herba Tempatan
* http://fazlisyam.com/category/ara-songsang/


Kategori:Tumbuhan
Etoumbi

right
Etoumbi adalah sebuah bandar di wilayah Cuvette-Ouest di barat laut Republik Congo. Kebanyakan penduduknya menyara kehidupan atau bekerja sebagai pemburu didalam hutan kawasan tersebut.

Etoumbi adalah merupakan tapak empat kejadian terbaru wabak virus Ebola, ia dipercayai telah dicetuskan olah penduduk setempat yang memakan daging binatang yang ditemui mati didalam hutan. Pada 2003, 120 orang telah mati semasa penularan wabak tersebut. Penularan wabak pada Mei 2005 menyebabkan seluruh bandar telah dikuarantin.
Pautan luar

* Congo's Ebola town is sealed off, BBC, 20 Mei 2005
* 8 dead with Ebola-like symptoms in Congo , CNN, 12 Mei 2005
* Multimap: Peta Etoumbi

Kategori:Tempat berpenduduk di Republik Congo
Senduduk

Pokok senduduk merupakan tumbuhan yang tergolong kumpulan rumpai. Ia merupakan salah satu rumpai yang perlu dibasmi dalam amalan pertanian di ladang atau kebun. Terdapat dua jenis pokok senduduk berdasarkan jenis bunganya iaitu ungu dan putih.

Kebanyakan senduduk yang terdapat didalam belukar, atau kawasan terbiar berbunga ungu. Senduduk putih jarang didapati tumbuh secara meliar. Ia hanya tumbuh disetengah-setengah kawasan. Dari segi perubatan tradisional, pokok senduduk putih boleh dijadikan ubat terkena racun atau santau.


Imej:YosriPokokSenduduk.jpg|Pokok senduduk bunga ungu.
Imej:YosriPokokSenduduk1.jpg|Pokok senduduk bunga ungu gambar dekat.
Fail:Picture full 104.jpg|Semak pokok Senduduk
File:Melastoma affine.jpg|Bunga Senduduk
File:Bunga_senduduk_3.jpg|Buah Bunga senduduk
File:Bunga_senduduk_1.jpg|Kudup Bunga senduduk
File:Melastoma malabathricum Malaysia.JPG|nama botani Melastoma malabathricum
File:Melastoma malabathricum Closeup Malaysia.jpg|Pandang dekat bunga senduduk


Kategori:Melastomataceae
Kategori:Tumbuhan perubatan
Senduduk Bulu

Senduduk bulu, akar kala, terman dan kaceh rengit dalam bahasa Masyarakat Orang Asli suku kaum Jakun Kampung Peta, merupakan sejenis tumbuhan yang tergolong kumpulan rumpai. Ia adalah salah satu rumpai di ladang atau kebun di Malaysia. Nama saintifik Clidemia hirta mempunyai pelbagai fungsi dan dipraktikkan dalam nature guide.
Gallery


File:Koster's Curse (Clidemia hirta) 4.jpg|thumb|Koster's Curse (Clidemia hirta) 4

File:Clidemia hirta 01.jpg|thumb|Clidemia hirta plant

File:Clidemia hirta leaf and fruit.jpg|thumb|Clidemia hirta fruits

File:Clidemia hirta ripened fruits.jpg|thumb|Clidemia hirta fruits

File:Clidemia hirta 09.jpg|thumb|Clidemia hirta

File:Clidemia hirta Fleur.jpg|thumb|Clidemia hirta leaves, flowers and fruits


Rujukan

Senduduk Bulu
Pulai bukit

Pulai bukit, pulai penipu bukit, pulai daun besar atau pulai batu; dengan nama saintifik Alstonia macrophylla ialah spesies tumbuhan dalam keluarga Apocynaceae. Ia hidup di kawasan hutan di Asia Tenggara dan Indochina.
Taburan

Ia dapat ditemukan di Indonesia (Kalimantan dan Maluku), Malaysia, Filipina, New Guinea, Indochina, India, Sri Lanka dan Kepulauan Nicobar. Ia diperkenalkan di Sri Lanka, di mana ia disebut hawari nuga oleh orang Sinhala setempat.
Penerangan

Alstonia macrophylla adalah pokok berbatang lurus dan bersilara tinggi sempit. Batang dan dahannya mengandungi getah putih. Kulit kayunya rata dan berwarna kelabu cerah. Tiga ke empat daun pula berada dalam pusaran, ringkas, berurat lelipan (pinnate), berselaput dan atasnya tak berbulu. Lai daun adalah 5 ke 30 sentimeter panjang, 1.5 ke 10.5 cm lebar, paling lebar di pertengahan dan bebaji (cuneate) pada pangkal.

Jambak bunganya terdiri daripada banyak bunga yang terletak di hujung tangkai kecil sepanjang 1-4 mm dengan salur sari bunga yang sempit. Buahnya sangat panjang dan runcing, hijau, dan diisi dengan banyak benih kecil berbulu yang dipencarkan jauh dan luas melalui angin. Teras kayunya kekuningan, dengan ira yang berpanca halus dan lurus, dengan tekstur elok yang tidak terlalu kesat.
Galeri


Image:Batino (Alstonia macrophylla) trunk at Hyderabad, AP W 279.jpg|Batang pokok di Hyderabad, India.
Image:Batino (Alstonia macrophylla) tree with fruits at Hyderabad, AP W 277.jpg|Pokok dengan buah di Hyderabad, India.
Image:Batino (Alstonia macrophylla) tree at Hyderabad, AP W 278.jpg|Pokok di Hyderabad, India.
File:Alstonia macrophylla (Batino) in Hyderabad W IMG 7138.jpg|Daun di Hyderabad, India.
File:Alstonia macrophylla (Batino) in Hyderabad W IMG 7136.jpg|Lenggai buah di Hyderabad, India.
File:Alstonia macrophylla (Batino) in Hyderabad W IMG 7135.jpg|Batang di Hyderabad, India.
File:Alstonia macrophylla (Batino) in Hyderabad W IMG 9006.jpg|Bunga di Hyderabad, India.
File:Alstonia macrophylla (Batino) in Hyderabad W IMG 9005.jpg|Bunga di Hyderabad, India.

Rujukan
Lihat juga

* Pulai basong, Alstonia pneumatophora
* Pulai gunung, Alstonia iwahigensis
* Pulai lilin, Alstonia scholaris
* Pulai paya, Alstonia spatulata
* Pulai penipu, Alstonia angustiloba
* Pulai pipit, Alstonia angustifolia


Pulai Penipu Bukit
Pulai Penipu Bukit
Pulai pipit

Pulai pipit, pulai penipu paya atau akar lumut (nama saintifik: Alstonia angustifolia) ialah spesies tumbuhan dalam keluarga Apocynaceae. Ia ditemukan di Indonesia, Malaysia, Filipina dan Vietnam. Ia terpakai untuk melegakan sakit kepala.
Rujukan
Lihat juga

* Pulai basong, Alstonia pneumatophora
* Pulai bukit, Alstonia macrophylla
* Pulai gunung, Alstonia iwahigensis
* Pulai lilin, Alstonia scholaris
* Pulai paya, Alstonia spatulata
* Pulai penipu, Alstonia angustiloba